Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: A 83/1996. (VI. 14.) Korm. rendelettel kihirdetett és a 275/2000. (XII. 28.) Korm. rendelettel kihirdetett
Paragraph Index: 1570

A 83/1996. (VI. 14.) Korm. rendelettel kihirdetett és a 275/2000. (XII. 28.) Korm. rendelettel kihirdetett 1/2000. számú EK—EFTA vegyes bizottsági határozattal módosított, Egységes Árutovábbítási Eljárásról szóló Egyezmény (a továbbiakban: Tranzitegyezmény) I. Függelék 34. Cikkének (3) bekezdése szerint lehetőség van az EV egy kiegészítő 5. példányának benyújtására is (alternatív igazolásként felhasználható). A Tranzitegyezmény I. Függelékének 30. Cikke szerint az EV 4. és 5. példányát a III. Függelék szerinti „továbbítási kísérő okmány” váltja fel, ha az indító vámhivatalban a továbbítási bejelentőt elektronikusan dolgozzák fel. Amennyiben a külső árutovábbítási eljárás kiviteli vámkezeléssel párosul, és a kivitelnél az árutovábbítás szabályait is alkalmazni kell, erre a célra külön EV garnitúrát nem kell benyújtani. Ebben az esetben az indító vámhivatalnál az EV 5. sorszámú példányának egy másolatát is csatolni kell, amelyet az indító vámhivatal záradékolni köteles. Ezt a példányt a kiléptetés alkalmával a határvámhivatalnál le kell adni. Az EV mellé nem kötelező a Pótlap csatolása, helyette a Rakományjegyzék is benyújtható. Nem kell külön EV-t kitölteni a külső árutovábbítási eljárás megindításához, ha a Tranzitegyezmény rendelkezései szerint más okmány (pl. CIM fuvarlevél, Manifest) továbbítási nyilatkozatnak minősül. A külső árutovábbítás rendelkezései postaforgalomra nem vonatkoznak. Indító és rendeltetési vámhivatalonként külön-külön EV-t kell kiállítani. Egy szállítóeszközbe történő részberakodás esetén Rakodási Jegyzéket kell benyújtani az első felrakó helynél, amelyen az indító vámhivatal feljegyzi a kiviteli és továbbítási EV azonosító számát, valamint az alkalmazott azonosítási jeleket (vámzár stb.). Több magyarországi rendeltetési vámhivatal esetén szintén Rakodási Jegyzéket kell benyújtani, amelyen a lerakó helyek szerint illetékes vámhivataloknak fel kell jegyezniük a részlerakodás után felhelyezett azonosító jele(ke)t. 8.2. A vámkezelést kérőnek az EV-n csak a számmal jelzett rovatokba szabad írnia. A nyomtatott nagybetűs részek a vámhatóság feljegyzései számára szolgálnak.

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes